ai4bharat/Pralekha huggingface dataset:
विज्ञान एवं प्रौद्योगिकी मंत्रालय
शांति स्वरूप भटनागर पुरस्कार विजेता का कांच को क्रिस्टल में परिवर्तित करने का विचार तरल परमाणु कचरे के सुरक्षित निपटान में मदद कर सकता है
कांच एक गैर-क्रिस्टलीय पदार्थ है, जो अक्सर पारदर्शी बिना किसी आकार के ठोस रूप में होता है और ज़्यादातर अपने पिघले हुए स्वरूप को तेजी से ठंडा करके बनता है। हालांकि कुछ विशेष परिस्थितियों में पिघला हुआ कांच अपनी बनावट में आते समय कुछ अलग व्यवहार दिखा सकता है और अधिक स्थिर स्थिति यानी कि, एक परिवर्तन योग्य प्रक्रिया के दौरान जिसे विचलन कहा जाता है, क्रिस्टल में बदल सकता है।
यद्यपि विचलन की प्रक्रिया को सही तरीके से नहीं समझा जाता है, क्योंकि यह प्रक्रिया बेहद धीमी हो सकती है और फिर इस कारण इसका अध्ययन करना भी मुश्किल हो जाता है। वैज्ञानिकों ने अब एक प्रयोग में विचलन की परिकल्पना की है, जो इसे बेहतर तरीके से समझने के लिए एक कदम और आगे की तरफ़ ले जा रहा है। इससे फार्मा उद्योगों की प्रक्रियाओं में अवमूल्यन से बचने में मदद मिल सकती है। यह एक ऐसा क्षेत्र है, जिसमें तेज़ी से काम करना सर्वोपरि है। इसका कारण यह है कि, एक अनाकार दवा विचलन के बाद तेजी से घुल जाती है और यह सुनिश्चित करना आवश्यक है कि, भंडारण के वक़्त यह अनाकार रहे।
शोधकर्ताओं की एक टीम ने जिसमें भौतिक विज्ञान  की श्रेणी में शांति स्वरूप भटनागर पुरस्कार विजेता, भारत सरकार के विज्ञान और प्रौद्योगिकी विभाग  के एक स्वायत्त संस्थान जवाहर लाल नेहरू सेंटर फॉर एडवांस साइंटिफिक रिसर्च के प्रो राजेश गणपति और प्रो अजय सूद  तथा उनकी स्नातक छात्रा सुश्री दिव्या गणपति  शामिल थे। सभी ने मिलकर कोलाइडल कणों से बने कांच का अवलोकन किया और कई दिनों तक इसकी गतिशीलता की निगरानी की।
एक ऑप्टिकल माइक्रोस्कोप और उपकरण आधारित मशीन लर्निंग तरीकों के साथ कणों के वास्तविक समय की निगरानी की दौरान उन्होंने कांच में छिपी सूक्ष्म संरचनात्मक विशेषताओं का निर्धारण करने के लिए 'सॉफ्टनेस' नामक एक पैरामीटर की पहचान की, जो विचलन की सीमा निर्धारित करता है। इस दौरान उन्होंने पाया कि, कांच में जिस हिस्से के कण समूहों में बड़े "कोमलता" मूल्य थे, वे क्रिस्टलीकृत थे और उनकी कोमलता भी क्रिस्टलीकरण के प्रति संवेदनशील थी।
लेखकों ने अपने मशीन लर्निंग मॉडल चित्रों को एक कोलाइडल कांच से संदर्भित किया और मॉडल ने कांच के उन क्षेत्रों की सटीकता से जानकारी दी, जो पहले ही क्रिस्टलीकृत हो गए थे। लेखकों का सुझाव है कि अशुद्धियों की प्रारंभिक स्थिति से शुरू करने पर "कोमलता" को अनुकूल करने की तकनीक लंबे समय तक टिके रहने वाले कांच की उस अवस्था को महसूस करने में मदद कर सकती है, जिसके कई तकनीकी अनुप्रयोग हैं। 'नेचर फिजिक्स' नामक जर्नल में प्रकाशित शोध के अनुसार एक कांच सांचे में ठोस के रूप में तरल परमाणु कचरे के विसंक्रमण में भी मदद कर सकता है ताकि इसे गहराई से भूमिगत रूप से निपटाने और खतरनाक पदार्थों को पर्यावरण में लीक होने से रोका जा सके।
[अधिक विवरण के लिए प्रो राजेश गणपति  से संपर्क किया जा सकता है।]
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 406वां दिन
भारत में समग्र टीकाकरण कवरेज ने 177 करोड़ का अहम पड़ाव पार किया
आज शाम 7 बजे तक टीके की 25 लाख से ज्यादा खुराक दी गई
भारत के कोविड-19 टीकाकरण कवरेज ने आज 177 करोड़  का अहम प़ड़ाव पार किया। आज शाम 7 बजे तक 25 लाख  से ज्यादा टीके की खुराक दी गई। कोविड टीकाकरण के तहत चिन्हित श्रेणियों के लाभार्थियों के लिए 'प्रीकॉशन डोज' लगाने के अभियान के तहत अब तक पात्र आयु समूह को 1.98 करोड़ से अधिक खुराक दी गई हैं। देर रात में दिनभर की अंतिम रिपोर्ट आने पर दैनिक टीकाकरण संख्या में वृद्धि होने की संभावना है।
जनसंख्या प्राथमिकता समूहों के आधार पर टीके की खुराक का समग्र कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10401362
|
|
दूसरी खुराक
|
|
9964386
|
|
प्रीकॉशन डोज
|
|
4151565
|
|
एफएलडब्ल्यू
|
|
पहली खुराक
|
|
18409122
|
|
दूसरी खुराक
|
|
17436719
|
|
प्रीकॉशन डोज
|
|
6153048
|
|
आयु वर्ग 15-18 वर्ष
|
|
पहली खुराक
|
|
54603726
|
||
|
दूसरी खुराक
|
|
26533036
|
|
आयु वर्ग 18-44 वर्ष
|
|
पहली खुराक
|
|
551493639
|
|
दूसरी खुराक
|
|
442377408
|
|
आयु वर्ग 45-59 वर्ष
|
|
पहली खुराक
|
|
202223323
|
|
दूसरी खुराक
|
|
179750438
|
|
60 वर्ष से अधिक
|
|
पहली खुराक
|
|
126367308
|
|
दूसरी खुराक
|
|
111971696
|
|
प्रीकॉशन डोज
|
|
9534806
|
|
कुल दी गई पहली खुराक
|
|
963498480
|
|
कुल दी गई दूसरी खुराक
|
|
788033683
|
|
प्रीकॉशन डोज
|
|
19839419
|
|
कुल
|
|
1771371582
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 25 फरवरी, 2022 
|
|
एचसीडब्ल्यू
|
|
पहली खुराक
|
|
73
|
|
दूसरी खुराक
|
|
1558
|
|
प्रीकॉशन डोज
|
|
15048
|
|
एफएलडब्ल्यू
|
|
पहली खुराक
|
|
133
|
|
दूसरी खुराक
|
|
2594
|
|
प्रीकॉशन डोज
|
|
23406
|
|
आयु वर्ग 15-18 वर्ष
|
|
पहली खुराक
|
|
138935
|
||
|
दूसरी खुराक
|
|
718359
|
|
आयु वर्ग 18-44 वर्ष
|
|
पहली खुराक
|
|
153500
|
|
दूसरी खुराक
|
|
993174
|
|
आयु वर्ग 45-59 वर्ष
|
|
पहली खुराक
|
|
25733
|
|
दूसरी खुराक
|
|
217170
|
|
60 वर्ष से अधिक
|
|
पहली खुराक
|
|
20887
|
|
दूसरी खुराक
|
|
132937
|
|
प्रीकॉशन डोज
|
|
77313
|
|
कुल दी गई पहली खुराक
|
|
339261
|
|
कुल दी गई दूसरी खुराक
|
|
2065792
|
|
प्रीकॉशन डोज
|
|
115767
|
|
कुल
|
|
2520820
देश के सबसे जोखिम वाले जनसंख्या समूहों को कोविड-19 से बचाने के एक उपाय के रूप में चल रहे टीकाकरण अभियान की नियमित रूप से समीक्षा और उच्चतम स्तर पर निगरानी की जाती है।
विज्ञान एवं प्रौद्योगिकी मंत्रालय
जेएनसीएएसआर शोधकर्ताओं ने फेफडों के कैंसर के लिए नैदानिकी थेरेपी विकसित की
फेफडों का कैंसर दुनिया भर में कैंसर संबंधित मौतों का सबसे आम कारण है जिसका आरंभिक अवस्था में पता लगाना कठिन होता है, इसलिए इसका उपचार करना भी मुश्किल होता है। वैज्ञानिकों को शीघ्र ही फेफडों के कैंसर के लिए नैदानिकी थेरेपी के रूप में एक समाधान प्राप्त हो सकता है जो व्यक्तिगत रूप से दवा के लिए मार्ग प्रशस्त कर सकता है।
अभी हाल में भारत सरकार के विज्ञान एवं प्रौद्योगिकी विभाग  के तहत एक स्वायत्तशासी संस्थान जवाहर लाल नेहरू उन्नत वैज्ञानिक अनुसंधान केंद्र  के शोधकर्ताओं ने फेफडों के कैंसर के लिए एक थेरानोस्टिक्स  ड्रग कैंडीडेट का विकास किया है। डीएसटी, ब्रिक्स मल्टीलैटेरल आरएंडडी प्रोजेक्ट्स ग्रांट एवं स्वर्ण जयंती फेलोशिप ग्रांट द्वारा वित्तपोषित शोध कार्य थेरानोस्टिक्स जर्नल में प्रकाशित हुआ था।
ऑन्कोजीन विशिष्ट नान-कैनोनिकल डीएनए माध्यमिक संरचनाओं  की चयनात्मक मान्यताओं और इमेजिंग की कैंसर के लिए नैदानिकी थेरेपी  के विकास में बहुत संभावनाएं हैं और अपनी संरचनागत डायनैमिक्स तथा विविधता के कारण बहुत चुनौतीपूर्ण रही है।
प्रो. टी. गोविंदराजू ने जेएनसीएएसआर की अपनी टीम के साथ अनूठी बीसीएल-2 जीक्यू के चुनिंदा मान्यता के लिए एक छोटा सा अणु विकसित किया जिसमें यूनिक हाइब्रिड लूप स्टैकिंग और ग्रूव बाइंडिंग मोड के माध्यम से सुदूर लाल प्रतिदीप्ति प्रतिक्रिया और एंटीकैंसर गतिविधि को जीक्यू गर्भित फेफड़ों के कैंसर के थेरानोस्टिक्स के रूप में प्रदर्शित किया गया।
जेएनसीएएसआर टीम ने इसके द्वारा टीजीपी18 मोलेक्यूल की थेरानोस्टिक्स गतिविधि रिपोर्ट की। हाइब्रिड मोड के जरिये विशिष्ट टोपोलोजी मान्यता की उनकी कार्यनीति ने प्रयोगशालाओं में फेफडों की कैंसर कोशिकाओं को मारने के लिए आक्सीडेटिव स्ट्रेस और जीनोम अस्थिरता का लाभ उठाया। इसके अतिरिक्त, एनआईआर स्पेक्ट्रोस्कोपिक विंडो के फार-रेड के निचले किनारे पर टर्न ऑन इमिशन बैंड के साथ टीजीपी18 ट्यूमर कोशिका इमेजिंग के लिए एक व्यावहार्य जांच साबित हुई।
जी-क्वाडरप्लेक्स नान-कैनोनिकल डीएनए माध्यमिक संरचनाएं होती हैं जो कई ऑन्कोजीन्स के अभिलक्षण सहित सेलुलर प्रक्रियाओं के एक विस्तृत रेंज को विनियमित करती हैं।
कैंसर कोशिकाओं में जीक्यू के स्थिरीकरण से रेप्लीकेशन स्ट्रेस तथा डीएनए डैमेज एकुमुलेशन होता है इसलिए इन्हें आशाजनक केमोथेराप्यूटिक टार्गेट के रूप में माना जाता है।
जेएनसीएएसआर टीम द्वारा किए गए इस अध्ययन से पता चला कि जीक्यू की विशिष्ट लूप संरचना से उत्पन्न चयनात्मक मान्यता समग्र प्रोब इंटरऐक्शन एवं बाइंडिंग ऐफिनिटी को बदल देता है। टीजीपी18 एंटीएपोप्टोटिक बीसीएल-2जीक्यू के लिए बाध्यकारी है जो कैंसर कोशिकाओं को मारने के द्वारा प्रोसर्वाइवल फंक्शन और कैंसर रोधी गतिविधि को समाप्त करता है।
उनके निष्कर्षों के अनुसार, टीजीपी18 की उल्लेखनीय रूप से कम खुराक ने 100 मिलीग्राम/ किग्रा की बहुत अधिक खुराक पर एंटीकैंसर ड्रग जेसीबिटाबिन के समान फेफड़े के ट्यूमर की गतिविधि को दिखाया। चिकित्सीय एजेंट टीजीपी18 को ट्यूमर साइट लक्ष्य तक पहुंचता देखा गया जैसीकि ट्यूमर ऊतक के फॉर रेड इमेजिंग द्वारा इसकी निगरानी की गई।
व्यक्तिगत चिकित्सा में बेशुमार निहितार्थ के साथ कैंसरप्रकार की विशिष्ट चिकित्सीय दवाओं को विकसित करने के लिए इस पद्धति का और अधिक उपयोग किया जा सकता है। इस अन्वेषण के लिए एक पेटेंट आवेदन पहले ही दायर किया जा चुका है।
प्रकाशन लिंक[DOI: 10.7150/thno.48675
अधिक जानकारी के लिए प्रो टी गोविंदराजू  से संपर्क किया जा सकता है।]
विज्ञान एवं प्रौद्योगिकी मंत्रालय
’विद्वतापूर्ण प्रकाशनों को लेकर व्यावहारिक प्रशिक्षण’ पर राष्ट्रीय कार्यशाला का तीसरा दिन
सीएसआईआर-नेशनल इंस्टीट्यूट ऑफ साइंस कम्युनिकेशन एंड पॉलिसी रिसर्च , नई दिल्ली का रिसर्च जर्नल डिवीजन त्वरित विज्ञान कार्यशाला योजना के तहत ’विद्वतापूर्ण प्रकाशनों को लेकर व्यावहारिक प्रशिक्षण’ पर 12-18 मई के दौरान विज्ञान और इंजीनियरिंग अनुसंधान बोर्ड , विज्ञान और प्रौद्योगिकी विभाग , भारत सरकार द्वारा प्रायोजित एक सप्ताह की राष्ट्रीय कार्यशाला का आयोजन कर रहा है।
कार्यशाला के आज तीसरे दिन दो सत्र थे। पूर्वाह्न 10.00-11.00 बजे सत्र-5 में प्रख्यात शोधकर्ता डॉ. डीएन राव, मानद प्रोफेसर, जैव रसायन विभाग, भारतीय विज्ञान संस्थान , बेंगलुरु ने ’समीक्षा आलेख लिखने की कला’ पर काफी सूचनाप्रद व्याख्यान दिया। प्रो. राव ने कहा कि विज्ञान लिखने के लिए पहले विज्ञान को गहनता से पढ़ना होगा। उन्होंने कहा कि मौलिक रूप से शोध पत्र लिखने के साथ-साथ विज्ञान में समीक्षा के लिए अवधारणा/विषय की स्पष्ट समझ होनी चाहिए। चाहे शोधपत्र हो या फिर समीक्षणा, उन्होंने उत्कृष्ट आलेख लिखने के लिए साहित्य की समीक्षा पर जोर दिया। उन्होंने प्रतिभागियों को सामयिक विषयों पर अच्छे समीक्षा आलेख तैयार करने और ’रेजोनेंस’ जैसे जर्नल को सौंपने का सुझाव दिया जो युवा शोधकर्ताओं को प्रोत्साहित करता है।
सीएसआईआर-एनआईएससीपीआर के वरिष्ठ प्रधान वैज्ञानिक और विज्ञान संचार के विद्वान डॉ. जी महेश ने सत्र-6 का संचालन किया, जो काफी लंबा था। यह सत्र करीब 11.15 बजे शुरू हुआ और शाम 4.00 बजे तक चला। सत्र के बीच बीच में 40 मिनट का भोजनावकाश रहा। साहित्य की समीक्षा के महत्व पर प्रो. राव द्वारा जोर दिए जाने के बाद इस संदर्भ को आगे बढ़ाते हुए डॉ. महेश ने सत्र का आरंभ किया। वह व्यावहारिक रूप से प्रतिभागियों को अपने साथ डिजिटल रूप से ले गए। उन्होंने ’साहित्य संग्रह और बही की तैयारी’ को चरणबद्ध तरीके से समझाया। उन्होंने इस ’अन्यथा कठिन कार्य’ के लिए उपलब्ध आधुनिक उपकरणों और ऐप्स का प्रदर्शन किया था। दोनों सत्र आज काफी संवादपरक रहे जिनमें छात्रों ने विशेषज्ञों से कुछ प्रश्न पूछे।
श्री आर एस जयसोमू, मुख्य वैज्ञानिक एवं प्रमुख, शोध पत्रिकाएं  और वरिष्ठ वैज्ञानिक डॉ. एन.के. प्रसन्ना ने तीसरे दिन के सभी दो सत्रों का सुचारु ढंग से संचालन किया। कार्यक्रम का आयोजन करियर के विकास के लिए विज्ञान में विद्वतापूर्ण संचार पर जागरूकता पैदा करने और नवोदित व संभावित शोधकर्ताओं को वैज्ञानिक अनुसंधान कौशल विकसित करने का अवसर प्रदान करने के लिए किया गया था। इस तरह की कार्यशाला आयोजित करने का उद्देश्य शोधकर्ताओं को विज्ञान संचार की मूल बातें समझने के लिए एक मंच प्रदान करना, उन्हें इस विषय में प्रतिष्ठित विद्वानों के साथ बातचीत करने का अवसर प्रदान करना और इस तरह उनके ज्ञान को अद्यतन करना है।
मत्स्यपालन, पशुपालन और डेयरी मंत्रालय
सतत मात्सियकी विकास के क्षेत्र में भारत और आइसलैंड के बीच समझौता ज्ञापन को मंत्रिमंडल की मंजूरी
केंद्रीय मंत्रिमंडल ने सतत मात्सियकी के क्षेत्र में भारत और आइसलैंड के बीच समझौता ज्ञापन को मंजूरी दे दी है। प्रधानमंत्री श्री नरेन्द्र मोदी की अध्यक्षता में हुई मंत्रिमंडल की बैठक में यह निर्णय लिया गया। इस समझौता ज्ञापन पर भारत और आइसलैंड ने 10 सितंबर, 2019 को हस्ताक्षर किए थे।
समझौता ज्ञापन की मुख्य विशेषताएं इस प्रकार हैं:
- अपतटीय और गहरे समुद्र में मछली पकड़ने वाले पूरे क्षेत्र में वैज्ञानिक और तकनीकी विशेषज्ञों के आदान-प्रदान तथा विशेष रूप से सही स्थानों पर इनकी नियुक्ति के लिए सुविधाएं जुटाना।
- आधुनिक मत्स्य पालन प्रबंधन और प्रसंस्करण के क्षेत्र में मात्सियकी पेशेवरों के प्रशिक्षण की व्यवस्था।
- मत्स्य पालन के क्षेत्र में वैज्ञानिक अध्ययनों और अनुसंधानों से प्राप्त जानकारियों और अन्य सूचनाओं को साझा करना।
- उद्यमिता विकास के लिए गहरे समुद्रों से प्राप्त होने वाले मत्स्य उत्पादों के प्रसंस्करण और विपणन की संभावनाओं का पता लगाने के लिए विशेषज्ञों और विशेषज्ञताओं का आदान-प्रदान करना।
यह समझौता ज्ञापन भारत और आइसलैंड के बीच मैत्रीपूर्ण संबंधों को ओर मजबूत बनाएगा और मत्स्य पालन क्षेत्र के साथ ही द्विपक्षीय मुद्दों से जुड़े विषयों में आपसी परामर्श और सहयोग को बढ़ावा देगा।
एस.शुक्ला/एएम/एमएस/एसके–
(Visitor Counter : 223
रक्षा मंत्रालय
एयरबोर्न टैक्टिशियन नौसेना की हवाई इकाई में शामिल
कोच्चि के आईएनएस गरुड़ में 05 अप्रैल 21 को आयोजित एक शानदार पासिंग आउट परेड में भारतीय नौसेना के ग्यारह अधिकारियों और भारतीय तटरक्षक बल के दो अधिकारियों ने पर्यवेक्षक के रूप में स्नातक की उपाधि प्राप्त की। रीयर एडमिरल राजेश पेंढारकर, एवीएसएम, वीएसएम, फ्लैग ऑफिसर सी ट्रेनिंग  ने परेड की समीक्षा की और पासिंग आउट अधिकारियों को प्रतिष्ठित 'गोल्डन विंग्स' से सम्मानित किया।
92वें रेग्युलर के अधिकारियों को हवाई नेविगेशन, उड़ान प्रक्रियाओं, हवाई युद्ध में नियोजित रणनीति, पनडुब्बी रोधी युद्ध और हवाई एवियोनिक प्रणालियों के इस्तेमाल में प्रशिक्षित किया गया था। ये अधिकारी भारतीय नौसेना और भारतीय तटरक्षक बल के ऑन-बोर्ड समुद्री टोही और पनडुब्बी रोधी युद्ध विमानों में अपनी सेवाएं प्रदान करेंगे।
नियमित पर्यवेक्षक कोर्स से लेफ्टिनेंट अंकुश कुमार यादव को उत्तर प्रदेश ट्राफी से सम्मानित किया गया, जिन्हें ' ओवरऑल ऑर्डर ऑफ मेरिट' में प्रथम आने पर चुना गया, जबकि लेफ्टिनेंट रविन्द्र नैन को ' 'बेस्ट इन द फ्लाइंग' में सर्वश्रेष्ठ घोषित किए जाने के लिए फ्लैग ऑफिसर कमांडिंग-इन-चीफ, पूर्वी नौसेना कमान ट्राफी से सम्मानित किया गया। सहायक कमांडेंट अंकुर सिंह पवार को 'बेस्ट इन ग्राउंड सब्जेक्ट्स' घोषित किए जाने पर सब लेफ्टिनेंट आरवी कुंटे मेमोरियल बुक प्राइज से सम्मानित किया गया।
इस अवसर पर भारतीय नौसेना के 04 अधिकारियों ने भी क्वालिफाइड नेविगेशन इंस्ट्रक्टर  के रूप में स्नातक की उपाधि प्राप्त की। क्यूएनआई को जमीन पर और उड़ान के दौरान अनुदेशात्मक तकनीक प्रदान करने के लिए प्रशिक्षित किया गया था। उन्हें रणनीति और संवेदकों के इस्तेमाल की गहन जानकारी प्रदान की गई। ये अधिकारी विभिन्न अग्रिम नौसैना वायु स्क्वाड्रन में सैन्य नियुक्ति से पहले ऑब्ज़र्वर स्कूल में क्वालिफाइड नेविगेशन इंस्ट्रक्टर के तौर पर कार्य करेंगे। सफल क्यूएनआई को फ्लैग ऑफिसर सी ट्रेनिंग द्वारा 'इंस्ट्रक्टर टॉर्च' से भी सम्मानित किया गया।
वस्त्र मंत्रालय
केंद्रीय मंत्री पीयूष गोयल ने निफ्ट के युवा स्नातकों से भारत को वैश्विक फैशन राजधानी बनाने की दिशा में काम करने का अनुरोध किया
केंद्रीय वाणिज्य और उद्योग व वस्त्र मंत्री श्री पीयूष गोयल ने आज राष्ट्रीय फैशन प्रौद्योगिकी संस्थान  के युवा स्नातकों से भारत को विश्व की फैशन राजधानी बनाने की दिशा में काम करने का अनुरोध किया। उन्होंने मुंबई स्थित निफ्ट के दीक्षांत समारोह को संबोधित किया। अपने संबोधन में श्री गोयल ने कहा कि भारतीय डिजाइनर और कलाकारों के पास कौशल व अभिनव विचार हैं। उन्होंने कहा कि निफ्ट के स्नातकों सहित भारतीय डिजाइनर वैश्विक स्तर पर अभूतपूर्व काम कर रहे हैं।
केंद्रीय मंत्री श्री गोयल ने स्नातक करने वाले छात्रों को प्रोत्साहित करते हुए कहा, "आप में से सभी सपने देखने वाले हैं, आप नए विचारों, नए डिजाइनों और नई अवधारणाओं के साथ आते हैं।" उन्होंने स्थानीय कोल्हापुरी चप्पल और पैठानी साड़ियों का उदाहरण दिया। केंद्रीय मंत्री ने कहा, "पारंपरिक भारतीय कला और हस्तशिल्प में वैश्विक फैशन ट्रेंड्स बनने की क्षमता है।"
श्री गोयल ने कहा, "डिजाइन के छात्र के रूप में आप में से हर कोई एक गहरी संवेदनशीलता का प्रतिनिधित्व करता है। ये आपके काम की गुणवत्ता और आप अपने कामगारों, बुनकरों के साथ कैसा व्यवहार करते हैं और यह सुनिश्चित करते हैं कि उन्हें उनके काम का उचित मूल्य मिले, में दिखेगा।” श्री गोयल ने कहा कि निफ्ट स्नातकों से उच्च मानकों और नैतिकता को बनाए रखने की अपेक्षा है।
उन्होंने निफ्ट के छात्रों की प्रतिभा की सराहना की। कपड़ा मंत्री ने कहा कि निफ्ट के कई स्नातक जल्द ही बॉलीवुड के लिए डिजाइनिंग शुरू करेंगे।
केंद्रीय मंत्री ने बताया कि यूजीसी ने फैशन प्रौद्योगिकी में स्नातक, फैशन प्रौद्योगिकी में परास्नातक  और फैशन प्रबंधन में परास्नातक  पाठ्यक्रम को मान्यता दी है। उन्होंने कहा, "यूजीसी से मान्यता प्राप्त तकनीकी डिग्री आपको पूरे विश्व में उच्च अध्ययन के बेहतर अवसर प्राप्त करने में सहायता करेगी।" उन्होंने कहा कि सभी पाठ्यक्रमों के एक समान मानकीकरण से छात्रों के लिए शैक्षणिक मूल्य को बढ़ाने में सहायता मिलेगी।
श्री गोयल ने छात्रों से अपने संस्थान और राष्ट्र को कुछ वापस देने का अनुरोध किया। उन्होंने बताया कि निफ्ट हथकरघा बुनकरों, हस्तशिल्प कारीगरों और अन्य लोगों के लिए सर्टिफिकेट पाठ्यक्रम शुरू करने जा रहा है। उन्होंने छात्रों से संस्थान को पाठ्यक्रम तैयार करने और कलाकारों को सलाह देने में सहायता करने का अनुरोध किया। श्री गोयल ने कहा, "उन लोगों को यह वापस देने पर विचार करें, जिन्हें उच्च गुणवत्ता वाली शिक्षा का अवसर प्राप्त नहीं होता है।" उन्होंने कहा, "बुनकरों के एक समूह को अपना सकते हैं, अपने कामगारों को कुशल बनाने पर विचार करें, उन्हें बेहतर काम करने के लिए शिक्षित करें, बेहतर डिजाइन, पैकेजिंग, मार्केटिंग व ब्रांडिंग के माध्यम से उनकी आय में सुधार करने में उनकी सहायता करें।"
2020 और 2021 में पाठ्यक्रम पूरा करने वाले 627 छात्रों को डिग्री प्रदान की गई। विभिन्न पाठ्यक्रमों में उत्कृष्ट प्रदर्शन करने वाले छात्रों को पदक, प्रमाणपत्र और पुरस्कार देकर सम्मानित किया गया।
प्रधानमंत्री कार्यालय
प्रधानमंत्री 20 अप्रैल को विश्व बौद्ध शिखर सम्मेलन के उद्घाटन सत्र को संबोधित करेंगे
शिखर सम्मेलन का विषय - "समकालीन चुनौतियों का जवाब: प्रथाओं के लिए दर्शन"
शिखर सम्मेलन में दुनिया भर के प्रतिष्ठित विद्वान, संघ के अग्रणी व्यक्ति और धर्म के अनुयायी भाग लेंगे
प्रधानमंत्री श्री नरेन्द्र मोदी 20 अप्रैल, 2023 को सुबह 10 बजे होटल अशोक, दिल्ली में विश्व बौद्ध शिखर सम्मेलन के उद्घाटन सत्र को संबोधित करेंगे।
अंतर्राष्ट्रीय बौद्ध परिसंघ के सहयोग से संस्कृति मंत्रालय द्वारा 20-21 अप्रैल को दो दिवसीय शिखर सम्मेलन का आयोजन किया जा रहा है। विश्व बौद्ध शिखर सम्मेलन का विषय "समकालीन चुनौतियों का जवाब: प्रथाओं के लिए दर्शन" है।
शिखर सम्मेलन, बौद्ध और सार्वभौमिक चिंताओं के संबंध में वैश्विक बौद्ध धम्म नेतृत्व और विद्वानों को एक साथ लाने का एक प्रयास है, ताकि इन मामलों को सामूहिक रूप से संबोधित करने के लिए नीतिगत इनपुट प्रस्तुत किया जा सके। शिखर सम्मेलन में चर्चा इस बात का पता लगाएगी कि कैसे बुद्ध धम्म के मौलिक मूल्यों से समकालीन परिस्थितियों में प्रेरणा और मार्गदर्शन प्राप्त किये जा सकते हैं।
शिखर सम्मेलन में दुनिया भर के प्रतिष्ठित विद्वान, संघ के अग्रणी व्यक्ति और धर्म के अनुयायी भाग लेंगे, जो वैश्विक मुद्दों पर चर्चा करेंगे तथा बुद्ध धम्म में इनके समाधान की तलाश करेंगे, जो सार्वभौमिक मूल्यों पर आधारित होंगे। चार विषयों पर विचार-विमर्श किया जाएगा: बुद्ध धम्म और शांति; बुद्ध धम्म: पर्यावरण संकट, स्वास्थ्य और स्थायित्व; नालंदा बौद्ध परंपरा का संरक्षण; बुद्ध धम्म तीर्थयात्रा, जीवित विरासत और बुद्ध अवशेष: दक्षिण, दक्षिण-पूर्व और पूर्वी एशिया के देशों के लिए भारत के सदियों पुराने सांस्कृतिक संबंधों का सहनीय आधार।
एमजी/एमएस/जेके
(
शिक्षा मंत्रालय
श्री धर्मेंद्र प्रधान ने ऑस्ट्रेलिया के ‘ग्रुप ऑफ 8’ विश्वविद्यालयों के साथ वार्ता में हिस्सा लिया
श्री धर्मेंद्र प्रधान ने ऑस्ट्रेलिया-भारत अनुसंधान सहयोग को मजबूत करने का आह्वान किया
केंद्रीय शिक्षा एवं कौशल विकास मंत्री श्री धर्मेंद्र प्रधान ने ऑस्ट्रेलिया-भारत के बीच कामयाब अनुसंधान सहयोग निर्मित करने को लेकर आज ऑस्ट्रेलिया के शीर्ष ‘ग्रुप ऑफ 8’ विश्वविद्यालयों के अकादमिक नेतृत्व के साथ चर्चा की।
इस अवसर पर बोलते हुए मंत्री महोदय ने प्रधानमंत्री श्री नरेन्द्र मोदी के 'जय अनुसंधान' के मंत्र को दोहराया, जिसे उन्होंने अपने 76वें स्वतंत्रता दिवस भाषण में 'जय जवान, जय किसान, जय विज्ञान' के नारे में जोड़ा था। उन्होंने कहा कि ये बेहद महत्वपूर्ण होगा और आने वाले दशक में व उसके बाद भी भारत के आर्थिक विकास का आधार बनेगा। मंत्री महोदय ने इस दशक को भारत का 'टेकेड' यानी टेक दशक बनाने के लिए और आत्मनिर्भर बनने के लिए अपने हर संसाधन को जुटाने के दृढ़ निश्चय को साझा किया। उन्होंने कहा कि भारत के साथ अनुसंधान सहयोग को मजबूत करना दरअसल सभी के लिए फायदे का सौदा है।
श्री प्रधान ने आगे कहा कि भारत और ऑस्ट्रेलिया के बीच खासी संभावना भरी अनुसंधान साझेदारी है। उन्होंने हमारे अनुसंधान सहयोग को और मजबूत करने के लिए ‘ग्रुप ऑफ 8’ विश्वविद्यालयों का स्वागत किया, और साथ-साथ पारस्परिक व राष्ट्रीय प्राथमिकताओं को पूरा करने और वैश्विक चुनौतियों को लेकर कारगर समाधान प्रदान करने हेतु नए अवसरों को अपनाने के लिए भी उनका स्वागत किया।
मंत्री महोदय ने 'शिक्षा, अनुसंधान और कौशल क्षेत्रों में सहयोग के उभरते अवसर' विषय पर बातचीत में मोनाश विश्वविद्यालय के ऑस्ट्रेलियाई सरकार के शिक्षाविदों और ऑस्ट्रेलिया इंडियन चैंबर ऑफ कॉमर्स के सदस्यों के साथ भी बातचीत की। मंत्री महोदय ने कहा कि प्रधानमंत्री ने साक्ष्य-आधारित शोध पर जोर दिया है और उन्होंने मानव जाति की प्रगति, कल्याण और भलाई सुनिश्चित करने के लिए 'लैब-टू-लैंड' और 'लैंड-टू-लैब' का मंत्र दिया है। उन्होंने आगे कहा कि भारत सभी स्तरों पर जिज्ञासा से प्रेरित अनुसंधान और नवाचार को विकसित करने के लिए कड़ी मेहनत कर रहा है।
श्री प्रधान ने मेलबर्न में पढ़ रहे भारतीय छात्रों के साथ भी बातचीत की। उन्हें उनके अकादमिक अनुभवों के बारे में जानकर खुशी हुई और उन्होंने कहा कि वे भारत को एक ज्ञान महाशक्ति के रूप में स्थापित करने को लेकर उन छात्रों के विचारों से समृद्ध हुए हैं।
सूचना और प्रसारण मंत्रालय
डीडी न्यूज ने यूट्यूब पर 40 लाख सब्सक्राइबर्स की संख्या पार की, प्रसार भारती के 2017 से अब तक कुल 1.5 करोड़ सब्सक्राइबर्स हुए
प्रसारण के बदलते परिदृश्य, तकनीक और दर्शकों की मांग को ध्यान में रखते हुए प्रसार भारती के दूरदर्शन और ऑल इंडिया रेडियो पर डिजिटल प्लेटफॉर्म पिछले कुछ वर्षों में विकसित हुए हैं जिससे सब्सक्राइबर्स, फॉलोअर्स, लाइक्स और व्यूज़ के लिहाज से वे कई गुना बढ़ रहे हैं।
एक और उपलब्धि हासिल करते हुए डीडी न्यूज ने अपने यूट्यूब चैनल पर 40 लाख सब्सक्राइबर्स की संख्या को पार कर लिया है। पिछले महीने जुलाई में डीडी नेशनल ने 40 मिलियन सब्सक्राइबर्स की उपलब्धि हासिल की थी।
2017 और 2021 के बीच , समाचार और सामान्य इंफोटेनमेंट दोनों में दूरदर्शन और ऑल इंडिया रेडियो ने यूट्यूब पर 1.50 करोड़ से ज्यादा डिजिटल सब्सक्राइबर जोड़े हैं, जिससे उनका मौजूदा डिजिटल सब्सक्राइबर आधार 1.73 करोड़ तक पहुंच गया है।
जहां डीडी न्यूज और डीडी नेशनल के यूट्यूब चैनल कई मिलियन सब्सक्राइबर्स के साथ सबसे आगे हैं, वहीं प्रसार भारती स्पोर्ट्स और डीडी किसान यूट्यूब चैनल जल्द ही मिलियन से ज्यादा सब्सक्राइबर्स वाली पंक्ति में शामिल हो जाएंगे। ऑल इंडिया रेडियो का राष्ट्रीय समाचार यूट्यूब चैनल, न्यूज ऑन एयर ऑफिशियल, एआईआर नेटवर्क के यूट्यूब चैनलों में सबसे ऊपर है।
क्षेत्रीय चैनलों में डीडी चंदना , डीडी सह्याद्री , डीडी सप्तगिरी , डीडी बांग्ला, डीडी गिरनार , एआईआर इंफाल और ऑल इंडिया रेडियो की पूर्वोत्तर सेवा ने लाखों सब्सक्राइबर्स के साथ यूट्यूब पर महत्वपूर्ण उपस्थिति दर्ज की है।
अगर हम इन शीर्ष 10 चैनलों की वर्ष-वार सब्सक्राइबर बढ़ोतरी पर नज़र डालें, तो हम पाएंगे कि ये विकास वक्र 2017 में बढ़ना शुरू हुआ और तब से ऊपर की ओर जाता रहा। दो शीर्ष चैनलों डीडी नेशनल और डीडी न्यूज का लाइफटाइम ग्रोथ ग्राफ भी उसी इसकी पुष्टि करता है।
इन चैनलों के सब्सक्राइबर्स की वृद्धि का सालाना ब्रेक-अप 2018 और 2020 के बीच के वर्षों में उनकी बढ़ती प्रगति को दर्शाता है।
राष्ट्रपति सचिवालय
पांच देशों के राजनयिकों ने राष्ट्रपति को अपने परिचय-पत्र प्रस्तुत किए
डेनमार्क, फ्रांस, यूरोपीय संघ, मेक्सिको और कजाखस्तान के राजदूतों ने राष्ट्रपति भवन में आज  को हुए एक कार्यक्रम के दौरान राष्ट्रपति श्री रामनाथ कोविंद को अपने परिचय-पत्र प्रस्तुत किए।
अपने परिचय-पत्र प्रस्तुत करने वाले राजनयिक थेः
1. श्री फ्रेडी स्वाने, डेनमार्क के राजदूत
2. श्री इमैनुएल लेनाइन, फ्रांस के राजदूत
3. श्री उगो एस्टूटो, यूरोपीय संघ के राजदूत
4. श्री फेडरिको सलास लोत्फे, मेक्सिको के राजदूत
5. श्री येरलान एलिमबायेव, कजाखस्तान के राजदूत